Document ID: 31987R3986

Komisjoni määrus (EMÜ) nr 3986/87,
22. detsember 1987,
millega muudetakse mitmeid kodulinnulihaturu ühise korralduse rakendamist käsitlevaid määrusi seoses kombineeritud nomenklatuuri kasutuselevõtmisega
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 3985/87, [2] eriti selle artikli 15 lõike 1 teist lõiku,
võttes arvesse nõukogu 22. detsembri 1987. aasta määrust (EMÜ) nr 3907/87, millega muudetakse määrust (EMÜ) nr 2777/75 kodulinnulihaturu ühise korralduse kohta, [3] eriti selle artiklit 2,
ning arvestades, et:
vastavalt määruse (EMÜ) nr 2658/87 artikli 15 lõike 1 teisele lõigule teeb komisjon koondnomenklatuuri alusel tehnilised kohandused ühenduse õigusaktides; sisulised muudatused tehakse määruse (EMÜ) nr 3907/87 artikli 2 põhjal nõukogu määruse (EMÜ) nr 2777/75 [4] artiklis 17 sätestatud korras;
mitmeid kodulinnulihasektori määrusi tuleb kohandada nii tehniliselt kui ka teatavates sisulistes küsimustes, et võtta arvesse uue koondnomenklatuuri kasutamist, mis põhineb kaupade kirjeldamise ja kodeerimise harmoneeritud süsteemil, millega on kavas asendada 15. detsembri 1950. aasta tollitariifistiku kaupade liigituse nomenklatuuri konventsioon;
selliseid muudatusi nõudvate tekstide hulka ja sisu arvesse võttes tuleks kõik muudetavad määrused koondada ning muuta neid ühe määrusega;
käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Komisjoni 24. aprilli 1968. aasta määruse (EMÜ) nr 565/68 (Poolast imporditavate tapetud kanade, partide ja hanede suhtes lisamaksu määramata jätmise kohta, [5] viimati muudetud määrusega (EMÜ) nr 2039/73 [6]) artikkel 1 asendatakse järgmisega:
"Artikkel 1
Määruse (EMÜ) nr 2777/75 artikli 3 kohaselt kindlaksmääratud impordimaksudele ei lisandu lisamaksu järgmiste kombineeritud nomenklatuuri alamrubriiki ex2007 kuuluvate Poolast pärit ning sealt toodud toodete puhul:
a) kanarümbad liigist Gallus domesticus, tükeldamata:
- kitkutud ja roogitud, peade ja jalgadega, nn 83 % kanad,
- kitkutud, roogitud ja puhastatud, ilma pea ja jalgadeta, kuid kaela, südame, maksa ja puguga, nn 70 % kanad,
- kitkutud, roogitud ja puhastatud, ilma pea ja jalgadeta, ilma kaela, südame, maksa ja puguta, nn 65 % kanad, või muul kujul;
b) pardirümbad, tükeldamata:
- kitkutud, veretustatud, roogitud kuid lõplikult puhastamata, pea ja jalgadega, nn 85 % pardid,
- kitkutud, roogitud ja puhastatud, ilma pea ja jalgadeta, kuid kaela, südame, maksa ja puguga, nn 70 % pardid,
- kitkutud, roogitud ja puhastatud, ilma pea ja jalgadeta, ilma kaela, südame, maksa ja puguta, nn 63 % pardid, või muul kujul;
c) hanerümbad, tükeldamata:
- kitkutud, veretustatud, lõplikult puhastamata, pea ja jalgadega, nn 82 % haned,
- kitkutud, roogitud ja puhastatud, ilma pea ja jalgadeta, kaela, südame ja puguga või ilma, nn 75 % haned, või muul kujul."
Artikkel 2
Komisjoni 13. novembri 1969. aasta määruse (EMÜ) nr 2261/69 (lisamaksude määramata jätmise kohta Rumeeniast imporditavate tapetud partide ja hanede puhul, [7] viimati muudetud määrusega (EMÜ) nr 2039/73) artikkel 1 asendatakse järgmisega:
"Artikkel 1
Nõukogu määruse (EMÜ) nr 2777/75 artikli 3 kohaselt kindlaksmääratud impordimaksudele ei lisandu lisamaksu järgmiste koondnomenklatuuri alamrubriiki ex0207 kuuluvate Rumeeniast pärit ning sealt toodud toodete puhul:
a) pardirümbad, tükeldamata:
- kitkutud, veretustatud, roogitud, kuid lõplikult puhastamata, pea ja jalgadega, nn 85 % pardid,
- kitkutud, roogitud ja puhastatud, ilma pea ja jalgadeta, kuid kaela, südame, maksa ja puguga, nn 70 % pardid,
- kitkutud, roogitud ja puhastatud, ilma pea ja jalgadeta, ilma kaela, südame, maksa ja puguta, nn 63 % pardid, või muul kujul;
b) hanerümbad, tükeldamata:
- kitkutud, veretustatud, lõplikult puhastamata, pea ja jalgadega, nn 82 % haned,
- kitkutud, roogitud ja puhastatud, ilma pea ja jalgadeta, kaela, südame ja puguga või ilma, nn 75 % haned, või muul kujul."
Artikkel 3
Komisjoni 7. detsembri 1970. aasta määruse (EMÜ) nr 2474/70 (Poolast imporditavate tapetud kalkunite suhtes lisamaksu määramata jätmise kohta) [8] artikkel 1 asendatakse järgmisega:
"Artikkel 1
Määruse (EMÜ) nr 2777/75 artikli 3 kohaselt kindlaksmääratud impordimaksudele ei lisata lisamaksu Poolast pärit ning sealt sisseveetavate kombineeritud nomenklatuuri alamrubriikidesse 02071031, 02071039 ja 020722 kuuluvate tapetud kalkunite puhul."
Artikkel 4
Nõukogu 29. oktoobri 1975. aasta määruse (EMÜ) nr 2778/75 (millega sätestatakse kodulinnuliha impordimaksude ja lüüsihindade arvutamise eeskirjad, [9] viimati muudetud määrusega (EMÜ) nr 3233/86 [10]) I ja II lisa asendatakse käesoleva määruse I ja II lisaga.
Artikkel 5
Komisjoni 20. detsembri 1979. aasta määruse (EMÜ) nr 3011/79 (millega määratakse kindlaks linnulihast saadud toodete impordimaksu arvutamise koefitsiendid ja tunnistatakse kehtetuks määrus nr 199/67/EMÜ, [11] viimati muudetud määrusega (EMÜ) nr 1507/82 [12]) lisa asendatakse käesoleva määruse III lisaga.
Artikkel 6
Käesolev määrus jõustub 1. jaanuaril 1988.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. detsember 1987

Labels: 3
15
17